אפר ואבק

"**אֵפֶר ואבק**" הוא אלבום האולפן השני של הזמר יהודה פוליקר, אשר יצא לאור ב-28 בינואר 1988. האלבום נוצר בשיתוף פעולה עם שותפו יעקב גלעד, אשר הפיק וכתב את כל השירים למעט שניים.

צמד היוצרים, שילבו בו שנים-עשר שירים הנוגעים בחייהם כבני הדור השני לשואה, שגדלו בישראל בצל הטראומה שחוו הוריהם ניצולי השואה. באלבום זה העביר פוליקר את קריירת הסולו שלו מהסגנון היווני לסגנון הרוקיסטי, אך עם טקסטים כבדי ראש יותר מאשר אלו ששר בהיותו סולן בנזין. למרות זאת, "אפר ואבק" עדיין מושפע מהמוזיקה היוונית, בעיקר בשיר הנושא ובשיר "חלון לים התיכון".

"אפר ואבק" היה הראשון בסדרת אלבומים בעלי אופי מלנכולי המלווים את פוליקר עד היום. על אף הנושא הכאוב והמוזיקה הניסיונית, האלבום הצליח – בתוך חודש בלבד הוא נמכר בכ-20 אלף עותקים (אלבום זהב), בנובמבר 1988 הגיע למעמד של אלבום פלטינה, ועד 1990 מכר מעל 70 אלף עותקים – ונחשב לאחד מאלבומי הרוק המצליחים והמוערכים בישראל אי-פעם ולאחד האלבומים העבריים החשובים והמשפיעים ביותר.

ב-2005 הגיע האלבום למקום הראשון ברשימת 100 האלבומים הישראלים הטובים של מוסף "7 לילות" של ידיעות אחרונות. ב-2025 נבחר פעם נוספת על ידי עיתון זה למקום הראשון ברשימת האלבומים העבריים הגדולים ביותר. לדעת חוקר הזמר העברי עפר גביש, זהו "התקליט המשמעותי ביותר בשירת בני הדור השני". בעקבות זכייתו בתואר זה, הוציא לאור פוליקר ב-30 באפריל באותה שנה גרסה מחודשת של האלבום, אשר הייתה זמינה בפורמט סטרימינג בלבד, וכללה ארבע-עשרה גרסאות אלטרנטיביות של שירי האלבום, לצד שיריו המקוריים במאסטרינג מחודש. באוקטובר באותה שנה יצא האלבום לאור במהדורה מורחבת בתוספת ארבעה שירים שהוקלטו בהופעה באולפני גלי צה"ל בתוכנית "אחרי המלחמה". שירים מן האלבום מושמעים תדיר באירועי זיכרון השואה, כמו גם בימי אבל אחרים, וכן מחוץ להקשרים אלה.

## סקירה כללית
השירים הראשונים שהוקלטו עבור האלבום, "התחנה הקטנה טרבלינקה" ו"פרחים ברוח", נכתבו במקור עבור התוכנית "אחרי המלחמה" שערכה דלית עופר ליום השואה בגלי צה"ל שפוליקר וגלעד השתתפו בה. התוכנית הוקדשה לדור השני לשואה. בשנת 2008 יצאה לאור מהדורה מורחבת של האלבום, בה נכללה התוכנית במלואה. בעקבות האלבום השתתפו גלעד ואמו יחד עם משפחת פוליקר בסרטה התיעודי של אורנה בן דור "בגלל המלחמה ההיא", שעסק בדור השני לשואה ובו מתואר הליך הפקת האלבום.

באלבום "אפר ואבק" אחראי פוליקר לביצועי הסולו לנגינת הבוזוקי, הגיטרה החשמלית, גיטרת הבס, האקורדיון, כלי ההקשה, הקלידים, הגיטרה האקוסטית, הבגלמה, ההלחנה, העיבוד וקולות הרקע.

צילום עטיפת האלבום הוא של הצלם הצ'כי יאן סאודק. את הרעיון לשימוש בצילום הגה הצלם מיכה קירשנר.

## שירי האלבום

### אפר ואבק

שיר הנושא של האלבום אותו כתב יעקב גלעד על מסעה של אמו, הלינה בירנבאום, בחזרה לפולין.

### חלון לים התיכון

שיר זה הוא מעין מכתב של ניצול שואה בארץ ליקיריו שנשארו בגולה ומספר את סיפורם של הניצולים שהקימו משפחות חדשות לאחר שמשפחתם נספתה בשואה ומסוגלים לחלום מחדש על עתיד מבטיח.

### כשתגדל
השיר נכתב במקור על ילד ישראלי שחי בארץ. עם זאת, חלק מהציבור בישראל נוטה לייחס לשיר משמעויות הקשורות לכאב.

### שיר אחרי הגשם
השיר נכתב לפי סיפור שסיפר ג'קו פוליקר, אביו של יהודה, בו מספר על עצמו, ניצול שואה מיוון החוזר לכפר בתום המלחמה ומגלה בכאב כי החיים שם מתנהלים כרגיל.

### פרחים ברוח
שיר המדבר על הפרידה הקשה של ניצול שואה ממשפחתו שנספתה בשואה והתמודדותו עם מותם.

### התחנה הקטנה טרבלינקה

השיר נכתב על ידי המשורר ולדיסלב שלנגל בגטו ורשה כמעין סימן אזהרה ליהודי הגטו על הצפוי להם במחנה טרבלינקה (הנסיעה לשם נמשכת "חיים שלמים עד מותך" ו"בעבור מיליון לא תקבל כרטיס חזור").

### רדיו רמאללה
יעקב גלעד, שהיה חניך בתנועת הנוער בנק"י חיבר את השיר לזכרו של מדריך בתנועה, , חייל בגרעין הנח"ל של בנק"י, שנהרג בתקרית גבול ב-8 בדצמבר 1964 בשדות קיבוץ יד חנה על ידי חיילים ירדניים.

## רשימת השמעה
מילות השירים נכתבו על ידי יעקב גלעד והמוזיקה לשירים הולחנה על ידי יהודה פוליקר, למעט היכן שצוין אחרת.

## סיבוב ההופעות

**אפר ואבק** היה סיבוב הופעות של הזמר הישראלי יהודה פוליקר, אשר החל ב-13 במאי 1988 בעוגן והסתיים ב-28 בינואר 1989 בכברי.

### הופעות
זוהי רשימה חלקית מתוך סיבוב ההופעות "אפר ואבק".

## משתתפים
* יהודה פוליקר - זמרה (1-6, 8-12), בוזוקי (1, 2, 6, 10), גיטרה חשמלית (1-6, 8-12), גיטרה בס (1-6, 8, 12), אקורדיון (1, 4), כלי הקשה (1), קלידים (2, 3, 6, 8, 11, 12), קולות רקע (4-7), גיטרה אקוסטית (5), בגלמה (7), תופים (12), הפקה, עיבוד
* ז'אן פול זימבריס - תופים (2-6, 8, 9), כלי הקשה (2, 3, 9)
* איתי הבר - קלידים (2, 4, 5, 8-11),
* שפי ישי - קלידים (3),
* ארז נץ - קולות רקע (4)
* יהודית תמיר - קולות רקע (4)
* גיא יפה - קולות רקע (4, 6)
* אלי מגן - קונטרבס (5, 10, 11)
* יועד נבו - קולות רקע (6), אפקטים (12), דוגם (12), כפתור (12), סיוע בהפקה ועיבוד
* אלברט קקולי - סנטור (7)
* איתי זילבר - גיטרה בס (9)

### משתתפים נוספים
* יעקב גלעד - הפקה, עיבוד

## ראו גם
* קדיש (אלבום)
* השואה באמנות
* הלינה בירנבאום

## לקריאה נוספת

* Oren Meyers and Eyal Zandberg, “The Sound-Track of Memory: ''Ashes and Dust'' and the Commemoration of the Holocaust in Israeli Popular Culture,” *Media, Culture & Society*, 24,3 (2008), pp. 389–408.


## קישורים חיצוניים

* עמוד האלבום באתר מומה
* 
סקירה, ביקורות וראיונות:
* אסף נבו, "זה לא מתאים לאושוויץ": ריאיון עם יעקב גלעד לציון 20 שנה לאלבום, מומה, 28 באפריל 2008
* 
* 
* 
** 
** 
** 
** 
** 
* יוסי חרסונסקי, יהודה פוליקר, אפר ואבק (אן.אם.סי, 1988); התרגשות מחודשת, באתר "חרסונסקי מיוסיק" (ביקורת)
* 
* עמי ברנד, גם אנחנו קורבנות: 20 שנה ל"אפר ואבק", 2008
* 
* 
* 
* 
* 

ביקורות בנות הזמן:
* 
* 
* 
* 
* 
משירי האלבום:
*  , בערוץ המוזיקה של הטלוויזיה החינוכית הישראלית
*  , בערוץ המוזיקה של הטלוויזיה החינוכית הישראלית
*  , בערוץ הרשמי של יהודה פוליקר
על השירים:
* 

## הערות שוליים

קטגוריה:אלבומי יהודה פוליקר
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי פלטינה בישראל
קטגוריה:השואה במוזיקה
קטגוריה:הדור השני לשואה בתרבות ובאמנות
קטגוריה:שירת השואה
קטגוריה:אלבומי חברת CBS ישראל
קטגוריה:סיבובי הופעות בישראל
קטגוריה:סיבובי הופעות מ-1988
קטגוריה:סיבובי הופעות מ-1989